ทหารไทยแนะล็อกลงทุนกองทุนกิมจิอายุ1ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.ทหารไทย มองผลตอบแทนกองทุนเกาหลีแววน้อยลง แนะล็อกลงทุนกองทุนระยะปานกลางไว้ก่อน
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า จากภาวการณ์ทางการเมืองและการฟื้นตัวของเศรษฐกิจของประเทศที่ยังมีความเปราะบางและอ่อนไหว ประกอบกับทิศทางการเคลื่อนไหวของผลตอบแทนพันธบัตรเกาหลีใต้มีแนวโน้มที่ลดลงในอนาคต การลงทุนในพันธบัตรเกาหลีใต้ระยะปานกลางเพื่อกำหนดผลตอบแทนที่แน่นอนไว้และมากกว่าอัตราดอกเบี้ยเงินฝากในประเทศ จึงเป็นทางเลือกในการลงทุนที่น่าสนใจ
บริษัทจึงออกกองทุนเพื่อลงทุนในพันธบัตรเกาหลีใต้เพิ่มอีก 2 รุ่น คือรุ่นที่ 57 อายุของกองทุนประมาณ 9 เดือน มูลค่าโครงการ 1,000 ล้านบาท และรุ่นที่ 61 อายุกองทุนประมาณ 1 ปี 10 เดือน มูลค่าโครงการ 500 ล้านบาท ให้ผลตอบแทนหลังหักค่าใช้จ่ายอยู่ที่ประมาณ 1.65% และ 2.55% ต่อปี ตามลำดับ เปิดขายวันที่ 1723 มี.ค.นี้
นายสมจินต์ กล่าวว่า นักลงทุนให้การตอบรับที่ดีในกองทุนพันธบัตรเกาหลีใต้ที่เปิดขายวันที่ 1019 มี.ค. ที่ผ่านมา มียอดจองซื้อเข้ามาเต็มมูลค่าโครงการ ทั้งกองทุนเปิดทหารไทยพันธบัตรเกาหลีใต้รุ่นที่ 56 อายุประมาณ 6 เดือน มูลค่าโครงการ 1,000 ล้านบาท และรุ่นที่ 60 อายุประมาณ 1 ปี 10 เดือน มูลค่าโครงการ 500 ล้านบาท โดยเฉพาะรุ่นที่ 60 ที่ต้องเปิดเสนอขายหน่วยลงทุนเกินจำนวนเงินทุนโครงการ (Greenshoe) เพิ่มเติมอีก 75 ล้านบาท